डॉ. माथुर ने बताया कि ये रेडियो कॉलर स्मार्ट फोन की एक विशेष एप्लिकेशन से जुड़े होंगे। यदि रेडियो कॉलर वाला हाथी आबादी क्षेत्र की तरफ बढ़ेगा तो आबादी से 500 मीटर पहले ही इस बात का संकेत मिल जाएगा। अब तक के रेडियो कॉलर सेटेलाइट से जुड़े होते थे, जिसका संकेत विशेष उपकरण पर ही आता था और इसे सिर्फ तकनीकी रूप से प्रशिक्षित व्यक्ति ही पढ़ सकता था। इस बार जो रेडियो कॉलर लगाए जा रहे हैं, वे काफी अत्याधुनिक हैं और आम आदमी भी इनके संकेतों को अपने मोबाइल पर पढ़ सकता है।